text: Forsøg på bombe-kup i Haderslev
  17 marts 2010 kl. 15.37
  To mænd forsøgte sidste nat at sprænge sig vej ind til en guldsmed i Haderslev. De brugte et kraftigt kanonslag for at få fat i ure og smykker.
  
  Politiet ved ikke, hvilken type kanonslag tyvene brugte, men det var ikke kraftigt nok til at fjerne et gitter, der var rullet ned i butikkens udstillingsvindue.
  Tyvene måtte nøjes med det de kunne rage til sig fra vinduesudstillingen, og de stjal 15-20 ure afmærket DKNY og Moschino samt en halskæde af sølv.
   
  Indbruddet skete klokken fire sidste nat. Naboer blev vækket af braget. Det er uvist, hvilket type kanonslag, der er tale om, siger lederen af lokalpolitiet i Haderslev - men det var meget kraftigt. Gerningsmændene er stadig på fri tod.
  